O **Gran Premio de Austria de 2015** (oficialmente **Fórmula 1 Grosser Preis von Österreich 2015**) foi unha carreira do Campionato do Mundo Fórmula 1 celebrada no Red Bull Ring en Spielberg, Austria, o 21 de xuño de 2015. Foi a 8ª carreira da tempada de Fórmula Un de 2015, e o 29º Gran Premio de Austria o segundo que se celebra desde 2003.

O piloto de Mercedes, Lewis Hamilton, comezou desde a pole position, pero foi superado polo seu compañeiro de equipo Nico Rosberg na primeira curva. Rosberg mantivo o liderado durante o resto da carreira, salvo breves períodos durante as paradas en boxes, e gañou por máis de tres segundos sobre Hamilton en segundo lugar. Hamilton tivo cinco segundos de penalización adicional por unha infracción de seguridade, pero mantívose por diante do Williams de Felipe Massa terceiro. O piloto de Ferrari Sebastian Vettel loitou pola terceira posición durante gran parte da primeira metade da carreira, pero a perda de tempo debido a unha porca atascada da roda durante a súa parada en boxes, deixouno no cuarto lugar, por detrás de Massa. Os ex campións do mundo Kimi Raikkonen e Fernando Alonso foron eliminados na primeira volta, logo de que Raikkonen perdera o control do seu Ferrari na segunda curva e chocou con Alonso. Os dous remataron contra a barreira de seguridade, co McLaren de Alonso enriba do Ferrari.

Resumo da carreira
------------------

### Antecedentes

#### Circuíto

Con só nove curvas, a menor cantidade no calendario da Fórmula Un, o circuíto ofrece moi poucas seccións de baixa velocidade e dá aos equipos a oportunidade de espremer ás súas unidades de enerxía todo o seu potencial. Varios equipos presentaron novas versións das unidades de potencia e chasis debido á natureza do circuíto, incluíndo Force India, McLaren, e posiblemente Ferrari.

#### Pneumáticos

Como no evento do ano anterior, e por terceira carreira consecutiva, o pneumático de composto brando e bandas de cor amarela foi a selección prime mentres que o composto super brando con bandas vermellas foi a selección option. Pirelli tamén forneceu dous compostos de choiva: o composto intermedio con bandas verdes e o composto de mollado con bandas azuis.

### Práctica libre

De acordo co regulamento da tempada de Fórmula Un de 2015, celébranse tres sesións de prácticas, dúas sesións de hora e media o venres e outra sesión dunha hora antes da cualificación do sábado. Na primeira sesión, os dous pilotos de Mercedes foron os máis rápidos, con Nico Rosberg tres décimas de segundo máis rápido que o seu compañeiro de equipo Lewis Hamilton. O Ferrari de Kimi Räikkönen foi o único coche que quedou a menos dun segundo da Mercedes. O outro Ferrari de Sebastian Vettel estableceu un tempo de volta máis lenta, un problema no cambio impedíalle conducir máis de catro voltas. O McLaren de Fernando Alonso sufriu problemas na caixa de cambios, pero o español foi capaz de volver á pista para a última parte da sesión.

Logo dos seus problemas na primeira sesión, Vettel foi o máis rápido na segunda sesión da tarde do venres. Nico Rosberg foi segundo, ao redor dunha décima de segundo por detrás, pero non puido facer ningunha volta cronometrada nos últimos vinte minutos, xa que o seu coche perdía valvuliña da caixa de cambios. Mentres tanto Lewis Hamilton loitou cos pneumáticos super brandos, polo que logo de varios erros quedou quinto. Os dous Lotus quedaron entre os dez primeiros, con Pastor Maldonado e Romain Grosjean cuarto e sétimo, respectivamente. Max Verstappen no Toro Rosso foi o coche con motor Renault máis rápido en oitava posición, mentres que os McLaren unha vez máis tiveron que pararse antes de tempo. O equipo trouxera un novo paquete aerodinámico para Spielberg, que foi probado por Alonso nos adestramentos libres, que o describiu como "unha mellora do coche".

Vettel volveu ser o máis rápido na terceira práctica o sábado pola mañá, pouco por diante do Mercedes de Hamilton. Antes de que todos os pilotos puideran establecer un tempo coa pneumáticos super brandos, Fernando Alonso, quedou parado na recta de saída e sacaron unha bandeira vermella, detendo a sesión. Cando reiniciouse a práctica, a choiva comezara a caer, a prevención dos pilotos impediulles mellorar os seus tempos. Só Sergio Pérez logrou establecer un tempo máis rápido, terminando cuarto na sesión.

### Carreira

Ao comezo da carreira, Rosberg superou ao seu compañeiro de equipo Hamilton no liderado ao entrar na primeira curva. Ao saír da curva seguinte, Kimi Räikkönen foi sorprendido polo derrapaxe dos seus pneumáticos máis duro e deslizouse pola parte exterior da pista, chocando contra o McLaren de Fernando Alonso, que quedou subido na parte superior do Ferrari. Ambos pilotos foron capaces de saír ilesos do incidente. A colisión provocou a saída do coche de seguridade. Ao final da volta, Max Verstappen fixo unha parada en boxes para substituír un alerón dianteiro danado, mentres que Will Stevens retirouse da carreira cunha fuga de aceite. Cando o coche de seguridade volveu entrar en boxes ao final da sexta volta, Rosberg foi capaz de defender a súa vantaxe con Hamilton e rapidamente abriu unha brecha, sacándoo 2´3 segundos na volta once. A volta doce viu a retirada do segundo McLaren de Jenson Button cun fallo no sensor do sistema de admisión.

Na volta 16, Valtteri Bottas recuperou a sexta posición de Max Verstappen, lugar que perdera na saída, mentres que por diante Hamilton comezou a pechar a brecha de Rosberg. Pero o alemán, reaccionou e ampliou a súa vantaxe de novo a catro segundos na volta 27. Mentres tanto, Bottas pasou ao último gañador de Le Mans Nico Hülkenberg polo quinto posto na volta 26, pero unha temperá parada en boxes puxo de novo ao alemán diante do Williams. Por exceso de velocidade no pit lane, Carlos Sainz Jr. foi sancionado con cinco segundos de penalización, que non se aplicou logo de que o español retirárase na volta 34 debido a un problema técnico. Antes das paradas en boxes dos primeiros clasificados, Lewis Hamilton reducira a súa desvantaxe a só 2´2 segundos na volta 32. Cando Rosberg entrou unha volta máis tarde, Hamilton liderou a carreira. Polo tanto liderou polo menos unha volta en dezasete carreiras consecutivas, Hamilton igualou unha marca de 45 anos de antigüidade establecido por Jackie Stewart, que había liderado polo menos unha volta entre o Gran Premio dos Estados Unidos de 1968 e o Gran Premio de Bélxica de 1970.

Hamilton entrou en boxes na volta 35, saíndo por detrás do seu compañeiro de equipo, no proceso pasou sobre a liña branca da saída de boxes. Isto deulle unha penalización de cinco segundos, tempo que se engadiu ao seu tempo de chegada. Sebastian Vettel entrou dúas voltas máis tarde, pero estivo parado durante máis de 13 segundos debido a un problema co Wheelnut do seu pneumático traseiro dereito e saíu detrás de Felipe Massa no cuarto lugar. Mentres tanto, Romain Grosjean retirouse con problemas na caixa de cambios. Vettel pechaba a brecha con Massa na última posición do podio, pero finalmente foi incapaz de pasar ao brasileiro, entregando a Massa o seu primeiro podio en 2015. Cara ao final da carreira, Pastor Maldonado loitou con Max Verstappen polo sétimo lugar. Na recta de meta, Maldonado case perdeu a parte traseira do seu coche cando saía do ronsel do Toro Rosso, mentres que Verstappen saíuse na curva un, deixando a posición ao piloto de Lotus. Rosberg, que se queixou de vibracións nos seus pneumáticos dianteiros durante as últimas voltas, cruzou a meta tres segundo por diante do seu compañeiro de equipo Hamilton, logrando a súa terceira vitoria da tempada e a segunda consecutiva en Spielberg, reducindo a súa brecha no campionato a dez puntos.

Clasificación
-------------

### Cualificación

| Pos. | Nº | Piloto | Construtor | Q1 | Q2 | Q3 | Grella |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:12.218 | 1:09.062 | **1:08.455** | 1 |
| 2 | 6 | Alemaña Nico Rosberg | Mercedes | **1:10.976** | **1:08.634** | 1:08.655 | 2 |
| 3 | 5 | Alemaña Sebastian Vettel | Ferrari | 1:11.184 | 1:09.932 | 1:08.810 | 3 |
| 4 | 19 |  Felipe Massa | Williams-Mercedes | 1:11.830 | 1:09:719 | 1:09.192 | 4 |
| 5 | 27 | Alemaña Nico Hülkenberg | Force India-Mercedes | 1:11.319 | 1:09.904 | 1:09.278 | 5 |
| 6 | 77 | Finlandia Valtteri Bottas | Williams-Mercedes | 1:11.894 | 1:09.598 | 1:09.319 | 6 |
| 7 | 33 | Países Baixos Max Verstappen | Toro Rosso-Renault | 1:11.307 | 1:09.631 | 1:09.612 | 7 |
| 8 | 26 |  Daniil Kvyat | Red Bull-Renault | 1:12.092 | 1:10.187 | 1:09.694 | 15 |
| 9 | 12 |  Felipe Nasr | Sauber-Ferrari | 1:12.001 | 1:09.652 | 1:09.713 | 8 |
| 10 | 8 | Francia Romain Grosjean | Lotus-Mercedes | 1:11.821 | 1:09.920 | sen tempo | 9 |
| 11 | 13 |   Pastor Maldonado | Lotus-Mercedes | 1:11.661 | 1:10.374 |  | 10 |
| 12 | 9 |  Marcus Ericsson | Sauber-Ferrari | 1:12.388 | 1:10.426 |  | 11 |
| 13 | 55 | España Carlos Sainz Jr. | Toro Rosso-Renault | 1:11.158 | 1:10.465 |  | 12 |
| 14 | 3 | Australia Daniel Ricciardo | Red Bull-Renault | 1:11.973 | 1:10.482 |  | 18 |
| 15 | 14 | España Fernando Alonso | McLaren-Honda | 1:12.508 | 1:10.736 |  | 19 |
| 16 | 11 |  Sergio Pérez | Force India-Mercedes | 1:12.522 |  |  | 13 |
| 17 | 22 |  Jenson Button | McLaren-Honda | 1:12.632 |  |  | 20 |
| 18 | 7 | Finlandia Kimi Räikkönen | Ferrari | 1:12.867 |  |  | 14 |
| 19 | 98 | España Roberto Merhi | Marussia-Ferrari | 1:14.071 |  |  | 16 |
| 20 | 28 |  Will Stevens | Marussia-Ferrari | 1:15.368 |  |  | 17 |
| 107% tempo: 1:15.994 |
| Fonte: |
|

### Carreira

| Pos. | Nº | Piloto | Construtor | Voltas | Tempo/Retirada | Grella | Pts. |
| --- | --- | --- | --- | --- | --- | --- | --- |
| 1 | 6 | Alemaña **Nico Rosberg** | **Mercedes** | 71 | 1:30:16.930 | 2 | **25** |
| 2 | 44 |  **Lewis Hamilton** | **Mercedes** | 71 | +8.800 | 1 | **18** |
| 3 | 19 |  **Felipe Massa** | **Williams-Mercedes** | 71 | +17.573 | 4 | **15** |
| 4 | 5 | Alemaña **Sebastian Vettel** | **Ferrari** | 71 | +18.181 | 3 | **12** |
| 5 | 77 | Finlandia **Valtteri Bottas** | **Williams-Mercedes** | 71 | +53.604 | 6 | **10** |
| 6 | 27 | Alemaña **Nico Hülkenberg** | **Force India-Mercedes** | 71 | +1:04.075 | 5 | **8** |
| 7 | 13 |   **Pastor Maldonado** | **Lotus-Mercedes** | 70 | +1 volta | 10 | **6** |
| 8 | 33 | Países Baixos **Max Verstappen** | **Toro Rosso-Renault** | 70 | +1 volta | 7 | **4** |
| 9 | 11 |  **Sergio Pérez** | **Force India-Mercedes** | 70 | +1 volta | 13 | **2** |
| 10 | 3 | Australia **Daniel Ricciardo** | **Red Bull-Renault** | 70 | +1 volta | 18 | **1** |
| 11 | 12 |  Felipe Nasr | Sauber-Ferrari | 70 | +1 volta | 8 |  |
| 12 | 26 |  Daniil Kvyat | Red Bull-Renault | 70 | +1 volta | 15 |  |
| 13 | 9 |  Marcus Ericsson | Sauber-Ferrari | 69 | +2 voltas | 11 |  |
| 14 | 98 | España Roberto Merhi | Marussia-Ferrari | 68 | +3 voltas | 16 |  |
| Ret | 8 | Francia Romain Grosjean | Lotus-Mercedes | 34 | Caixa de cambios | 9 |  |
| Ret | 55 | España Carlos Sainz | Toro Rosso-Renault | 34 | Perdida de potencia | 12 |  |
| Ret | 22 |  Jenson Button | McLaren-Honda | 7 | Fallo eléctrico | 20 |  |
| Ret | 28 |  Will Stevens | Marussia-Ferrari | 0 | Fuga aceite | 17 |  |
| Ret | 7 | Finlandia Kimi Räikkönen | Ferrari | 0 | Colisión | 14 |  |
| Ret | 14 | España Fernando Alonso | McLaren-Honda | 0 | Colisión | 19 |  |
| Fonte: |
|

### Posicións logo da carreira

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Clasificación no campionato de pilotos

|  | Pos. | Piloto | Pts. |
| --- | --- | --- | --- |
|  | 1 |  Lewis Hamilton | 169 |
|  | 2 | Alemaña Nico Rosberg | 159 |
|  | 3 | Alemaña Sebastian Vettel | 120 |
|  | 4 | Finlandia Kimi Räikkönen | 72 |
|  | 5 | Finlandia Valtteri Bottas | 67 |

 | Clasificación do campionato de construtores

|  | Pos. | Construtor | Pts. |
| --- | --- | --- | --- |
|  | 1 | Alemaña Mercedes | 328 |
|  | 2 | Italia Ferrari | 192 |
|  | 3 |  Williams-Mercedes | 129 |
|  | 4 | Austria Red Bull-Renault | 55 |
|  | 5 | India Force India-Mercedes | 31 |

 |

* **Nota**: Só están incluídos os cinco primeiros postos en ambos os grupos de clasificación.

Programa de apoio
-----------------

Como parte do programa do Gran Premio, celebrouse un *Desfile de Lendas* antes da carreira, cun grupo de oito pilotos de Fórmula Un da década de 1980 presentando varios coches, na súa maioría da primeira era do turbo na Fórmula Un. Participaron o piloto local Gerhard Berger ( 1988 Ferrari F1 / 87 / 88C), os ex compañeiros do equipo McLaren Niki Lauda ( 1984  McLaren MP4/2) e Alain Prost ( 1986 McLaren MP4/2B), Nelson Piquet ( 1983 Brabham BT52), Jean Alesi ( 1995 Sauber C14), Pierluigi Martini ( 1986 Minardi M186), Riccardo Patrese ( 1984 Renault RE50) e Christian Danner ( 1987  Zakspeed 871).

Notas
-----

1. ↑  "No B-spec Force India 2015 Formula 1 car until Austrian Grand Prix". 7 April 2015. Consultado o 9 June 2015.
2. ↑  "Canadian GP: Honda upgrade won't give McLaren F1 team power boost". 4 June 2015. Consultado o 9 June 2015.
3. ↑  "Exclusive: Ferrari and Honda use F1 engine tokens". 2 June 2015. Consultado o 9 June 2015.
4. ↑  "PIRELLI: TYRE NOMINATIONS FOR SPAIN, MONACO, CANADA AND AUSTRIA". 22 April 2015. Arquivado dende o orixinal o 10 de xuño de 2015. Consultado o 9 June 2015.
5. ↑  "Practice and qualifying". FIA. Consultado o 21 June 2015.
6. ↑  Collantine, Keith (19 June 2015). "Mercedes quickest as problem halts Vettel". F1Fanatic. Consultado o 21 June 2015.
7. ↑  Collantine, Keith (19 June 2015). "Vettel fastest before gearbox trouble intervenes". F1Fanatic. Consultado o 21 June 2015.
8. ↑  Freeman, Glenn (20 June 2015). "Austrian GP: Fernando Alonso says McLaren's F1 upgrade is working". *autosport.com*. Consultado o 21 June 2015.
9. ↑  Collantine, Keith (20 June 2015). "Vettel on top again before rain arrives". F1Fanatic. Consultado o 21 June 2015.
10. 1 2  Smith, Alan (21 June 2015). "Nico Rosberg wins the Austrian Grand Prix in front of Lewis Hamilton – as it happened!". The Guardian. Consultado o 21 June 2015.
11. ↑  Beer, Matt (21 June 2015). "Austrian GP crash with Kimi Raikkonen 'strange' - Fernando Alonso". *autosport.com*. Consultado o 21 June 2015.
12. ↑  "BEST ONE YET. Formula 1 Grosser Preis Von Österreich 2015 – The Race". *manorracing.wordpress.com*. Manor F1. 21 June 2015. Arquivado dende o orixinal o 21 de xuño de 2015. Consultado o 21 June 2015.
13. 1 2  "2015 Austrian Grand Prix Race Report". McLaren. 21 June 2015. Arquivado dende o orixinal o 21 de xuño de 2015. Consultado o 21 June 2015.
14. ↑  "Max back in the points". Scuderia Toro Rosso. 21 June 2015. Arquivado dende o orixinal o 21 de xuño de 2015. Consultado o 21 June 2015.
15. ↑  Baldwin, Alan (21 June 2015). "Rosberg gets the jump on Hamilton in Austria". Reuters. Arquivado dende o orixinal o 21 de xuño de 2015. Consultado o 21 June 2015.
16. ↑  Collantine, Keith (8 June 2015). "Hamilton can equal 45-year-old record at next race". F1Fanatic. Consultado o 21 June 2015.
17. ↑  Anderson, Ben; Freeman, Glenn (21 June 2015). "Pastor Maldonado says Max Verstappen went too far in Austrian GP". *autosport.com*. Consultado o 21 June 2015.
18. ↑  Daniil Kvyat recibiu unha penalización de dez posicións por exceder a asignación de motores permitida.
19. ↑  Daniel Ricciardo recibiu unha penalización de dez posicións por exceder a asignación de motores permitida.
20. ↑  Fernando Alonso recibiu 25 posicións de penalización, Unha dedez posicións por exceder a asignación de motores permitida e dous de cinco posicións por cambiar compoñentes da unidade de potencia, así como unha penalización de cinco posición por un cambio da caixa de cambios non autorizado.
21. ↑  Jenson Button recibiu unha penalización de dez posicións e tres de cinco posicións por exceder a asignación permitida de catro dos seus compoñentes da unidade de potencia.
22. ↑  "Formula 1 Grosser Preis Von Österreich 2015 - Qualifying results". *Formula1.com*. Formula One Administration. 20 June 2015. Consultado o 20 June 2015.
23. ↑  Lewis Hamilton recibiu a 5 segundos penalización por cruzar a liña branca na saída de boxes
24. ↑  "Race". *formula1.com*. FIA. 21 June 2015. Consultado o 21 June 2015.
25. ↑  Georgoulas, Vanessa (21 June 2015). "Spielberg: Niki Lauda, Gerhard Berger & Co.geben Gas". *speedweek.com* (en German). Consultado o 21 June 2015.
26. ↑  Collantine, Keith. "Prost, Lauda, Piquet and more join F1 Legends Parade". F1Fanatic. Consultado o 21 June 2015.
27. ↑  "Paddock Postcard from Austria - F1 legends parade". *formula1.com*. FIA. 21 June 2015. Consultado o 21 June 2015.

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Premio de Austria de 2015 Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Fórmula 1*** |


|  |  |  |
| --- | --- | --- |
| Carreira anterior:**Gran Premio do Canadá de 2015** | **Campionato Mundial de Fórmula 1 da FIATemporada 2015** | Carreira seguinte:**Gran Premio do Reino Unido de 2015** |
| Carreira anterior:**Gran Premio de Austria de 2014** | **Gran Premio de Austria** | Carreira seguinte:**Gran Premio de Austria de 2016** |